नई दिल्ली। बीते दिनों पीएम नरेंद्र मोदी ने 11 करोड़ गरीब परिवारों के लिए हर साल 5 लाख रुपए की स्वास्थ्य बीमा योजना “आयुष्मान भारत” लॉन्च की थी। योजना शुरु हुए दो दिन ही बीते थे कि लखनऊ के किंग जॉर्ज मेडिकल कॉलेज में एक शख्स को इस योजना के तहत स्वास्थ्य सेवा देने से इनकार कर दिया गया। दरअसल, योजना चाहे कितनी भी अच्छी हो, लेकिन सरकारी और अर्धसरकारी स्वास्थ्य सेवाओं की दुर्दशा इसमें पलीता लगाने का काम करती है। वजह ये है कि पूरा तंत्र चरमराया हुआ है।